als_Latn dik_Latn sag_Latn
-
29 | Drita NokajShare:
Drita lindi në spital dhe u rrit në qytetin me vlera të mëdha tradicionale. Kuptohet se bëhet fjalë për Gjakovën - vendin i cili mes tjerash ia solli Kosovës suxhukun më të mirë dhe Xen bilbilin.
Burime të sigurta thonë se fjala e parë që Drita nxori nga goja nuk ishte “mami”, por “lapsi.” Në vendlindje kreu shkollën fillore dhe të mesme, derisa vendosi të largohej nga rutina gjakovare dhe t’ia mbathte me të katërtat për të studiuar në Prishtinë, e bindur se kryeqyteti ka nevojë për të! E njohur si një superheroine gjakovare, ajo u lëshua me parashutë mu te Newborn-i sepse është adhuruese e artit, posaçërisht skulpturës.
Drita u regjistrua në atë që kinse mbahej për fakultetin më të lezetshëm – në Fakultetin e Arteve, në degën e grafikës – ku edhe i vazhdon studimet sot e kësaj dite. Arsyeja që e shtyri të angazhohej në politikë në një moshë kaq të re është fakti se kryeministri dhe deputetët nuk po ia mbushin syrin. Prandaj Drita ka vendosur që ta marrë çështjen e Kosovës në duart e saja.
Porosia e Dritës për votuesit është e qartë: “Mos dyshoni në aftësitë e gjakovarëve. Fore jon ato!”
komento përmes
unk eng_Latn als_Latn als_Latn als_Latn als_Latn als_Latn